|  |  |
| --- | --- |
| **Naziv specijalizacije** | Ginekologija i opstetricija |
| **Naziv koji se stječe polaganjem specijalističkog ispita** | Specijalist ginekologije i opstetricije |
| Trajanje specijalizacije | 60 mjeseci (5 godina) |
| **Program specijalizacije** | 1. Osnovni program specijalizacije - 14 mjeseci  2. Opstetricija - 14 mjeseci  3. Ginekologija - 20 mjeseci  4. Reproduktivna ginekologija i ginekološka endokrinologija - 7 mjeseci  5. Godišnji odmor - 5 mjeseci  Poslijediplomski specijalistički studij "Ginekologija i opstetricija" - 3 mjeseca  PROGRAM SPECIJALIZACIJE  1. Osnovni program specijalizacije: 14 mjeseci  - abdominalna kirurgija - 3 mjeseca  - kirurgija dojke - 15 dana  - urologija - 2 mjeseca  - anesteziologija, reanimatologija i intenzivna medicina - 1 mjesec  - neonatalna medicina - 1 mjesec  - ultrazvučna dijagnostika - 3 mjeseca i 15 dana  - laboratorijska dijagnostika - 15 dana  - humana genetika - 15 dana  - patologija - 15 dana  - ginekološka citologija - 15 dana  - transfuzijska medicina - 15 dana  - klinička radiologija - 15 dana  2. Opstetricija: 14 mjeseci  - trudnička ambulanta - 1 mjesec  - rađaonica - 8 mjeseci  - patologija trudnoće - 5 mjeseci  3. Ginekologija: 20 mjeseci  - ginekološka kirurgija - 11 mjeseci  - ginekološka onkologija - 4 mjeseca  - ginekološka urologija - 2 mjeseca  - dječja ginekologija - 1 mjesec  - ginekološka ambulanta - 2 mjeseca  4. Reproduktivna ginekologija i ginekološka endokrinologija: 7 mjeseci  - bolnički odjel za reprodukciju - 4 mjeseca  - program izvantjelesne oplodnje - 1 mjesec  - planiranje obitelji i kontracepcija - 2 mjeseca  Poslijediplomski specijalistički studij «Ginekologija i opstetricija» - 3 mjeseca  U okviru specijalizacije iz ginekologije i opstetricije specijalizant mora završiti poslijediplomski specijalistički studij «Ginekologija i opstetricija».  Tijekom specijalizacije specijalizant je obvezan pohađati tečajeve trajnog stručnog usavršavanja doktora medicine. |
| Kompetencije koje polaznik stječe završetkom specijalizacije | Razina usvojene kompetencije:  1 Specijalizant je svladao tematsko područje na osnovnoj razini i potrebna mu je pomoć i  stručni nadzor u radu i rješavanju problema iz tematskog područja  2 Specijalizant je djelomično svladao tematsko područje i uz djelomični stručni nadzor u  mogućnosti je raditi i rješavati probleme iz tematskog područja  3 Specijalizant je u potpunosti svladao tematsko područje, poznaje odgovarajuću literaturu i u  mogućnosti je samostalno raditi i rješavati probleme iz tematskog područja  Za stjecanje kompetencija odgovoran je specijalizant, glavni mentor i mentor.  1. OPĆE KOMPETENCIJE  Završetkom specijalističkog usavršavanja specijalizant ginekologije i opstetricije mora imati u potpunosti usvojene opće kompetencije. Posebna pozornost mora se usmjeriti stjecanju općih kompetencija važnih za određenu granu specijalizacije.  Završetkom specijalizacije specijalizant ginekologije i opstetricije mora:   * poznavati i primjenjivati načela medicinske etike i deontologije (3) * posjedovati profesionalnost, humanost i etičnost uz obvezu očuvanja privatnosti i dostojanstva pacijenta (3) * poznavati vještinu ophođenja s pacijentima, kolegama i ostalim stručnjacima – komunikacijske vještine (3) * poznavati važnost i primjenjivati načela dobre suradnje s drugim radnicima u zdravstvu (3) * biti sposoban razumljivo i na prikladan način prenijeti relevantne informacije i objašnjenja pacijentu (usmeno i pisano), njegovoj obitelji, kolegama i ostalim stručnjacima s ciljem zajedničkog sudjelovanja u planiranju i provedbi zdravstvene skrbi (3) * biti sposoban definirati, probrati i pravilno dokumentirati relevantne podatke o pacijentu, informirati se i uvažiti stavove pacijenta i njegove obitelji, stavove drugih kolega te drugih stručnjaka (3) * kroz neprekidno učenje i samoprocjenu unaprijediti kompetencije i stavove nužne za podizanje kvalitete stručnog rada (3) * usvojiti principe upravljanja svojom praksom i karijerom s ciljem profesionalnog razvoja (3) * imati razvijenu vještinu prenošenja znanja na mlađe kolege i druge radnike u zdravstvu (3) * razumjeti važnost znanstvenog pristupa struci (3) * sudjelovati u znanstveno-istraživačkom radu poštujući etička načela znanstveno-istraživačkog rada i kliničkih ispitivanja te sudjelovati u pripremi radova za objavu (3) * biti sposoban doprinijeti stvaranju, primjeni i prijenosu novih medicinskih znanja i iskustava te sudjelovati u provedbi programa specijalizacije i uže specijalizacije (3) * znati i primjenjivati principe medicine temeljene na dokazima (3) * poznavati važnost i način učinkovitog vođenja detaljne dokumentacije te isto primjenjivati u svom radu sukladno važećim propisima (3) * biti sposoban koordinirati i utvrditi prioritete u timskom radu, odnosno učinkovito sudjelovati u radu multidisciplinarnog tima zdravstvenih radnika i suradnika (3) * procijeniti potrebu uključivanja drugih stručnjaka u proces pružanja zdravstvene skrbi (3) * biti upoznat s važnošću suradnje te aktivno surađivati s javnozdravstvenim službama i ostalim tijelima uključenim u sustav zdravstva (3) * poznavati organizaciju sustava zdravstva i biti osposobljen za odgovorno sudjelovanje u upravljanju aktivnostima procjene potreba, planiranja mjera unapređenja i povećanja učinkovitosti te razvoja i unapređenja sustava kvalitete zdravstvene zaštite (3) * poznavati regulativu iz područja zdravstva, osobito iz područja zaštite prava pacijenata (3) * razumjeti značenje vlastite odgovornosti i zaštitu podataka i prava pacijenata (3) * poznavati tijek, raspored i kontrolu radnih procesa i osnove upravljanja resursima posebice financijskim (3) * razumjeti i kritički koristiti dostupna sredstva zdravstvene zaštite vodeći se interesima svojih pacijenata i zajednice (3) * biti osposobljen procijeniti i adekvatno odgovoriti na individualne zdravstvene potrebe i probleme pacijenata (3) * identificirati zdravstvene potrebe zajednice i u skladu s njima poduzimati odgovarajuće mjere usmjerene očuvanju i unapređenju zdravlja te prevenciji bolesti (3) * promicati zdravlje i zdrave stilove života svojih pacijenata, zajednice i cjelokupne populacije (3)  2. POSEBNE KOMPETENCIJE   Specijalizacija iz ginekologije i opstetricije je proces u kojem specijalizant stječe teoretsko i praktično znanje te vještine iz područja ginekologije i opstetricije. Nakon završetka specijalizacije specijalizant je sposoban samostalno skrbiti za većinu bolesnica s akutnim i kroničnim ginekološkim bolestima te nadzirati normalne i komplicirane trudnoće i porode. Edukacija mora biti usmjerena postizanju kompetentnosti. Specijalizanti ginekologije i opstetricije moraju sudjelovati u svim bolničkim aktivnostima (uključujući liječenje ambulantnih i bolničkih pacijentica, rješavanje hitnih slučajeva te obavljanje poroda i ginekoloških operacija), sudjelovati u nastavnim aktivnostima (uključujući podučavanje drugih zdravstvenih radnika) te kliničkom i bazičnom znanstvenom istraživanju. U slučajevima kada izvođenje određenog zahvata nije moguće u pojedinoj ustanovi, može ga se zamijeniti s drugim sličnim zahvatom ili specijalizantu omogućiti da dio edukacije provede u centru gdje se isti izvodi. Nakon završetka specijalizacije, specijalizant mora imati minimum dijagnostičkih i terapijskih zahvata pod supervizijom i mora biti sposoban izvesti iste zahvate samostalno, pravilno i sigurno.  1. TEMELJNE ZNANOSTI  "Znanje" podrazumijeva osnovno razumijevanje onih područja medicine koja se obično ne koriste ili se rijetko koriste u kliničkoj praksi ginekologije i opstetricije. "Detaljno znanje" podrazumijeva razumijevanje važnih aspekata iz područja kojima se opsežnije bave specijalisti drugih disciplina (genetičari, pedijatri…). "Opsežno znanje" podrazumijeva potpuno razumijevanje područja koja su bitna za klinički rad specijalista ginekologije i opstetricije.  Anatomija  Opsežno znanje anatomije zdjelice, abdomena, toraksa, dojki, ekstremiteta i endokrinih žlijezda, osobito vezano uz kirurške postupke koje obavljaju specijalisti ginekologije i opstetricije. Opsežno znanje relevantnih kostiju, zglobova, mišića, krvnih žila, limfnog sustava, živaca te histologije. Opsežno poznavanje anatomskih promjena tijekom trudnoće, porođaja i babinja, uključujući promjene na dojkama. Poznavanje promjena anatomskih odnosa pri benignim ginekološkim stanjima, ali i malignim bolestima te njihovog utjecaja na plan kirurškog liječenja.  Fiziologija i endokrinologija  Opsežno znanje o ljudskoj fiziologiji i reproduktivnoj endokrinologiji s posebnim osvrtom na muški i ženski reproduktivni sustav, trudnoću, fetus i novorođenče. Znanje o osnovnim fiziološkim procesima, uključujući principe prehrane, metabolizam vode, acidobazni status te staničnu biologiju. Poznavanje specifičnosti pre-pubertetne fiziologije, kao i značaja fiziologije reproduktivne dobi te promjena koje se događaju tijekom trudnoće, poroda, babinja i laktacije. Poznavanje fiziologije i endokrinologije menopauze, kao i muške reproduktivne fiziologije.  Genetika  Detaljno znanje o osnovnim nasljednim bolestima te principima nasljeđivanja kromosomskih i genetskih anomalija, uključujući androgene poremećaje, poremećaje u ponašanju, hemoglobinopatije i koagulopatije. Poznavanje osnova strukture i funkcije DNA i staničnih ciklusa, poznavanje i razumijevanje nasljednih poremećaja i njihovih učinaka. Razumijevanje principa i čimbenika mutageneze, teratogeneze i malformacija, genetike tumora i mehanizama regulacije gena. Poznavanje adekvatnih dijagnostičkih tehnika vezanih za razumijevanje principa prenatalnog probira i prenatalne dijagnostike te preimplantacijske dijagnostike.  Embriologija  Opsežno znanje gametogeneze i oplodnje, organogeneze i razvoja embrija sa svim organskim sustavima, razvoja placente, plodovih ovoja i plodove vode te strukturalnih promjena u novorođenčeta. Detaljno znanje o češćim fetalnim malformacijama.  Patologija i ginekološka citologija  Opsežno znanje citologije i histologije češćih ginekoloških patoloških stanja. Detaljno znanje i primjena principa sakupljanja i pohrane tkivnih i citoloških uzoraka.  Specijalizant treba detaljno upoznati makroskopske i mikroskopske promjene posteljice, fetusa i novorodenčeta kod različitih patoloških stanja trudnoće, fetusa i neonatusa. Demonstriraju se obdukcija fetusa-neonatusa te histološke analize posteljice i fetalnih-neonatalnih organa. Iz ginekološke patologije upoznaju se histološke promjene endometrijskog ciklusa, benigne te preinvazivne i invazivne neoplastičke promjene genitalnih organa: vulve, vagine, cerviksa, endometrija i ovarija. Specijalizant treba upoznati temelje vaginalne eksfolijativne citodijagnostike, s normalnim stanicama, s displasičkim lezijama, s karcinomom in situ te s invazivnim karcinomom.  Statistika i epidemiologija  Znanje o pravilnom sakupljanju podataka i uporabi literature, primjeni statističkih metoda, postavljanju kliničkih studija, pretraživanju baza podataka te interpretaciji dobivenih rezultata.  Mikrobiologija  Opsežno znanje infektivnih bolesti koje se susreću u kliničkoj praksi ginekologije i opstetricije, poznavanje njihovih uzročnika i komplikacija. Poznavanje normalne flore urogenitalnog trakta, principa i metoda sakupljanja, pohrane i transporta mikrobioloških uzoraka, uključujući posebne zahtjeve pri detekciji određenih patogena. Detaljno razumijevanje odgovarajućih testova te principa na kojima se temelje, kao i interpretacija rezultata. Uočavanje važnosti mikrobiološke profilakse kao i principa asepse, sterilizacije i dezinfekcije. Razumijevanje principa antimikrobne terapije infekcija, uključujući mehanizme djelovanja te antibiotsku rezistenciju pojedinih mikroorganizama.  Biokemija  Znanje o metabolizmu ugljikohidrata, lipida, proteina i nukleinskih kiselina, ulozi vitamina, minerala i enzima, sastavu i regulaciji unutarstanične i međustanične tekućine te acidobaznoj ravnoteži. Opsežno znanje razmjera hematoloških promjena u normalnoj trudnoći te poremećaja u trudnoći. Znanje o molekularnoj biologiji.  Biofizika  Znanje o fizikalnim principima i biološkim učincima topline, zvuka i elektromagnetskog zračenja, razumijevanje principa lasera, elektrokardiografije, izotopa, rendgenskih zraka, ultrazvuka i snimanja magnetskom rezonancijom, kao i razumijevanje mogućih neželjenih učinaka te sigurnosnih načela u primjeni istih.  Imunologija  Detaljno znanje o imunološkim mehanizmima te principima reproduktivne imunologije. Osim bazične imunologije nužno je detaljno poznavanje imunologije tumorskog tkiva, imunološkog odgovora na malignitet te mehanizama imunološkog odgovora na terapiju neoplazmi.  Farmakologija  Opsežno znanje o karakteristikama, farmakodinamici i farmakokinetici, interakcijama i opasnostima farmakoloških tvari koje se koriste u ginekologiji i opstetriciji te posebice načela teratogeneze i propisivanja lijekova tijekom trudnoće i dojenja. Poseban naglasak treba staviti na opsežno razumijevanje transplacentarnog transfera lijekova kao i prepoznavanje te liječenje neželjenih štetnih pojava i sigurnosnih mjera.  Zakonodavni aspekti i etički aspekti  Poznavanje osnovnih zakonskih akata i legislative Republike Hrvatske nužnih u radu specijalista ginekologije i opstetricije (dozvoljeni prekid trudnoće, medicinski indiciran prekid trudnoće, sterilizacija, postupci s osobama s ograničenom sposobnošću rasuđivanja, Zakon o liječništvu, Zakon o pravima pacijenata). Detaljno znanje o etičkim načelima i pravnim pitanjima te javnozdravstvenoj problematici iz prakse. Poznavanje suštine etičkog razmišljanja, kao i mogućnost diskusije o specifičnim temama kao što su: odbijanje predložene terapije, prekid trudnoće, kontracepcija, spolno prenosive bolesti, genski probir i njihovo razmatranje s etičkih stajališta.  2. KLINIČKE ZNANOSTI  OSNOVNI PROGRAM SPECIJALIZACIJE  Abdominalna kirurgija  Detaljno poznavanje etiologije, patogeneze, patofiziologije, simptomatologije, dijagnoze, diferencijalne dijagnoze i liječenja abdominalnih kirurških bolesti. Specijalizant se mora temeljito upoznati s radom odjela za abdominalnu kirurgiju, a opsežno s principima asepse, antisepse, preoperacijske pripreme i njege bolesnika u jedinicama intenzivne njege te sterilizacijom. Mora biti uključen u rad kirurške ambulante i dežurati u hitnoj kirurškoj službi. Neophodno je sudjelovanje u svim dijagnostičkim zahvatima - posebice pri rektoskopiji, sigmoidoskopiji, kolonoskopiji, punkcijama, vršenju i interpretaciji radioloških pretraga (nativna snimka abdomena, pasaža želuca i crijeva, CT i MR). Staž treba obavljati u ustanovama s razvijenom abdominalnom kirurgijom gdje specijalizant može upoznati suvremene dijagnostičke i terapijske metode.  Kirurgija dojke  Poznavanje dijagnostike i kirurškog liječenja malignih bolesti dojke.  Urologija  Detaljno poznavanje etiologije, patogeneze, patofiziologije, simptomatologije, dijagnoze, diferencijalne dijagnoze i liječenja uroloških bolesti. Detaljno upoznavanje s osnovama urološke dijagnostike i liječenja.  Anesteziologija, reanimatologija i intenzivna medicina  Opsežno znanje preoperacijske pripreme i njege bolesnika u jedinicama intenzivne njege. Opsežno poznavanje primjene, tehnika i komplikacija anestezije i stjecanje vještina u reanimaciji odraslih.  Neonatalna medicina  Detaljno poznavanje zbrinjavanja i njege novorođenčeta s osnovnim principima nadzora djeteta u prvim danima nakon poroda te s načelima, mogućnošću i izvedbom intenzivne neonatalne njege.  Ultrazvučna dijagnostika  Opsežno poznavanje ultrazvučnih aspekata:   * normalne anatomije zdjelice, * ginekoloških bolesti, * neplodnosti, * ultrazvučno vođenih invazivnih postupaka.   Neophodno je upoznati osnovne principe dijagnostike ultrazvukom te naučiti koristiti ultrazvučnu dijagnostiku u fetalnoj medicini i ginekologiji. Korištenje abdominalnog i vaginalnog pristupa detektora. Rutinske metode fetalne piometrije. Prisustvovanje izvođenju dijagnostičkih i terapijskih metoda koje se izvode pod kontrolom ultrazvuka.  Laboratorijska dijagnostika  Tijekom 1 tjedna u biokemijskom i 1 tjedna u endokrinološkom laboratoriju specijalizant se upoznaje s osnovnim metodama laboratorijske dijagnostike s čijim rezultatima u sklopu rutinskog rada svakodnevno dolazi u dodir te ih mora znati pravilno interpretirati. Specijalizant se upoznaje s mikrobiološkom i općom laboratorijskom dijagnostikom te s ciljanom ginekološko-opstetričkom, biokemijskom i endokrinološkom dijagnostikom.  Transfuzijska medicina  Opsežno poznavanje indikacija i kontraindikacija liječenja krvnim derivatima.  Klinička radiologija  Detaljno poznavanje dijagnostičkih pretraga u radiologiji uključujući opći ultrazvuk, konvencionalne radiološke pretrage (RTG pluća, intravenska urografija, irigografija) kao i poznavanje dijagnostičkih mogućnosti i interpretacije kompjutorizirane tomografije, magnetske rezonancije te drugih suvremenih radioloških pretraga. Potrebno je poznavati i dijagnostičke radiološke pretrage dojke.  OPSTETRICIJA  Obilazak obvezno započinje radom u rađaonici u trajanju od 8 mjeseci. Potrebno je detaljno upoznati rad u rađaonici, suvremene metode vođenja poroda i nadzora stanja djeteta i majke. Na odjelima za patologiju trudnoće specijalizant se detaljno upoznaje s metodama otkrivanja, praćenja i liječenja patoloških trudnoća. Uz dežurstva u rađaonici specijalizant mora sudjelovati u vizitama na odjelu za babinjače i u radu trudničke ambulante.  Normalna trudnoća  Opsežno znanje majčinske i fetalne fiziologije, uključujući placentnu funkciju i materno-fetalne interakcije. Opsežno znanje o antenatalnoj, intrapartalnoj i postnatalnoj skrbi, uključujući psihološke aspekte, opstetričku analgeziju i anesteziju.  Komplicirana trudnoća  Opsežno znanje o svim aspektima komplicirane trudnoće, poroda i babinja te njihovom vođenju. Opsežno znanje o fetalnim i neonatalnim bolestima, reanimaciji i principima liječenja novorođenčeta.  Maternalni i perinatalni mortalitet  Opsežno znanje relevantnih definicija i statističkih koncepata kao i njihovog značenja.  Genetika  Opsežno znanje o probiru, dijagnozi i liječenju fetalnih anomalija. Opsežno znanje o normalnim i abnormalnim kariotipovima, genetskim uzrocima neplodnosti i ranog pobačaja, kao i sposobnost prenošenja tog znanja pacijenticama te rasprave o implikacijama.  Ultrazvuk  Opsežno znanje o:   * normalnoj i abnormalnoj anatomiji fetusa, placente i plodne vode, * fetalnoj biometriji, * procjeni gestacijske starosti, * procjeni fetalnog rasta i ponašanja fetusa, * vrednovanju fetalnog i uteroplacentnog optoka krvi, * invazivnim dijagnostičkim i terapijskim postupcima (znanje).   Nadziranje fetusa  Opsežno znanje o principima svih priznatih metoda fetalnog nadzora prije i za vrijeme poroda.  GINEKOLOGIJA  Opća ginekologija  Opsežno znanje etiologije, patogeneze, patofiziologije, kliničke slike, dijagnoze i diferencijalne dijagnoze ginekoloških bolesti, uključujući i bolesti dojke. Potrebno je svladati ginekološku patologiju izvan gestacije i probleme neplodnosti: upale, tumore, mane razvoja i specifične metode kirurgije u maloj zdjelici. Svladati dijagnostičke metode uroginekologije, kolposkopiju, frakcioniranu kiretažu, aspiraciju kavuma uterusa, biopsiju te histeroskopiju.  Ginekološka kirurgija  Opsežno znanje svih osnovnih ginekoloških kirurških zahvata, uključujući kirurgiju dojke. Opsežno znanje o kirurškim komplikacijama i principima postoperativne njege. Detaljno znanje o složenijim kirurškim zahvatima u ginekologiji i opstetriciji. Opsežno znanje o upotrebi, metodama i komplikacijama anestezije te principima reanimacije odraslih.  Uroginekologija i bolesti zdjeličnog dna  Opsežno znanje etiologije i kliničke slike bolesti zdjeličnog dna žene i donjeg dijela mokraćnog sustava. Detaljno znanje o principima dijagnostike, ispitivanja te konzervativnog i kirurškog liječenja te postoperativnog vođenja bolesnica.  Ginekološka onkologija  Opsežno znanje epidemiologije, etiologije, prevencije, dijagnostičkih metoda, "staging-a" te organizacije liječenja ginekoloških preinvazivnih i invazivnih karcinoma, uključujući primarnu i sekundarnu prevenciju te skrb neizlječivih bolesnica.  Za vrijeme boravka na ginekološkoj onkologiji specijalizant upoznaje principe radijacijske i kirurške terapije malignih tumora ženskih genitalnih organa s posebnim osvrtom na odabir najsvrsishodnijeg načina i kombinacije liječenja: kirurške terapije, radijacijske, kemoterapije i hormonske terapije. Detaljno upoznaje principe radio i kemoterapije, njeno planiranje, provođenje i nadzor bolesnica; upoznaje i savladava metode otkrivanja početnog karcinoma: kolposkopiju, cervikografiju, ciljanu biopsiju, aspiraciju materišta te punkciju; upoznaje se s mogućnošću kliničke dijagnostike uznapredovalog karcinoma, stupnjevanjem bolesti te pomoćnim dijagnostičkim metodama: cistoskopijom, abdominalnom i pleuralnom punkcijom, punkcijom limfnih čvorova i drugih novotvorina te limfografijom. Specijalizant se upoznaje s planiranjem i načinom kontrole liječenih bolesnica, kvalitetom života bolesnica i suzbijanjem posljedica zračenja, s dijagnostikom benignih i malignih bolesti dojke: kliničkim pregledom, mamografijom, punkcijom, mogućnostima liječenja i kontrole.  REPRODUKTIVNA GINEKOLOGIJA I GINEKOLOŠKA ENDOKRINOLOGIJA  Reproduktivna endokrinologija  Opsežno znanje o reproduktivnoj endokrinologiji i njenoj primjeni u kliničkoj praksi.  Pedijatrijska i adolescentna ginekologija  Opsežno znanje o normalnom i abnormalnom spolnom razvoju te o specifičnim ginekološkim bolestima dječje dobi i puberteta.  Poremećaji menstruacijskog ciklusa  Opsežno znanje o normalnom menstruacijskom ciklusu te o patofiziologiji poremećaja menstruacijskog ciklusa, njihovoj dijagnozi, ispitivanju i liječenju.  Perimenopauzalne i postmenopauzalne tegobe  Opsežno znanje o patofiziologiji te psihološkim aspektima poremećaja peri i postmenopauze, njihovoj prevenciji, dijagnozi i liječenju.  Spolno prenosive bolesti  Opsežno znanje o epidemiologiji, etiologiji, patologiji i komplikacijama spolno prenosivih bolesti kod muškarca i žena.  Neplodnost  Opsežno znanje o uzrocima, ispitivanju i liječenju ženske i muške neplodnosti. Detaljno znanje o hormonalnoj terapiji i metodama asistirane reprodukcije.  Planiranje obitelji  Opsežno znanje o svim metodama kontracepcije i sterilizacije te o reproduktivnoj fiziologiji muškaraca i žena, o raspoloživim metodama hitne kontracepcije, pridruženim koristima, rizicima i kontraindikacijama, uvođenju IUD-a, subdermalnim implantatima te pravnim aspektima sterilizacije i induciranog pobačaja.  Inducirani pobačaj  Opsežno znanje o svim metodama i komplikacijama kirurškog i medikamentoznog prekida trudnoće. Dijagnoza nasilja nad ženama i potpora ženama koje su žrtve takvog nasilja.  Psihosomatski, psihoseksualni poremećaji i stresni poremećaji  Opsežno znanje o psihopatologiji i liječenju psihoseksualnih poremećaja te utjecaju stresa na  funkcionalne poremećaje kao što su menstruacijska i ovarijska disfunkcija i kronična zdjelična bol.  Ultrazvuk  Opsežno znanje o ultrazvučnim aspektima normalne zdjelične anatomije, ginekoloških bolesti i neplodnosti te o ultrazvučno asistiranim invazivnim metodama. |
| Uvjeti za ustanovu u kojoj se provodi specijalizacija | Ustanova mora ispunjavati uvjete iz članka 5. ili 6. Pravilnika o specijalističkom usavršavanju doktora medicine.  Ustanova mora imati rađaonicu, ginekološke operacijske dvorane te specifične ambulante u specijalističko-konzilijarnoj službi (kardiotokografija, kolposkopija, urodinamika, UZV dijagnostika). |

**OBRAZAC PRAĆENJA NAPREDOVANJA U STJECANJU KOMPETENCIJA**

**GINEKOLOGIJA I OPSTETRICIJA**

|  |  |  |  |  |
| --- | --- | --- | --- | --- |
| **TEMA** | **STUPANJ NAPREDOVANJA** | | | **GLAVNI MENTOR** |
| **1** | **2** | **3** |
| OPĆE KOMPETENCIJE | Datum i potpis mentora | | | Datum i potpis |
| Poznavati i primjenjivati načela medicinske etike i deontologije |  |  |  |  |
| Posjedovati profesionalnost, humanost i etičnost uz obvezu očuvanja privatnosti i dostojanstva pacijenta |  |  |  |  |
| Poznavati vještinu ophođenja s pacijentima, kolegama i ostalim stručnjacima – komunikacijske vještine |  |  |  |  |
| Poznavati važnost i primjenjivati načela dobre suradnje s drugim radnicima u zdravstvu |  |  |  |  |
| Biti sposoban razumljivo i na prikladan način prenijeti relevantne informacije i objašnjenja pacijentu (usmeno i pisano), njegovoj obitelji, kolegama i ostalim stručnjacima s ciljem zajedničkog sudjelovanja u planiranju i provedbi zdravstvene skrbi |  |  |  |  |
| Biti sposoban definirati, probrati i pravilno dokumentirati relevantne podatke o pacijentu, informirati se i uvažiti stavove pacijenta i njegove obitelji, stavove drugih kolega te drugih stručnjaka |  |  |  |  |
| Kroz neprekidno učenje i samoprocjenu unaprijediti kompetencije i stavove nužne za podizanje kvalitete stručnog rada |  |  |  |  |
| Usvojiti principe upravljanja svojom praksom i karijerom s ciljem profesionalnog razvoja |  |  |  |  |
| Imati razvijenu vještinu prenošenja znanja na mlađe kolege i druge radnike u zdravstvu |  |  |  |  |
| Razumjeti važnost znanstvenog pristupa struci |  |  |  |  |
| Sudjelovati u znanstveno-istraživačkom radu poštujući etička načela znanstveno-istraživačkog rada i kliničkih ispitivanja te sudjelovati u pripremi radova za objavu |  |  |  |  |
| Biti sposoban doprinijeti stvaranju, primjeni i prijenosu novih medicinskih znanja i iskustava te sudjelovati u provedbi programa specijalizacije i uže specijalizacije |  |  |  |  |
| Znati i primjenjivati principe medicine temeljene na dokazima |  |  |  |  |
| Poznavati važnost i način učinkovitog vođenja detaljne dokumentacije te isto primjenjivati u svom radu sukladno važećim propisima |  |  |  |  |
| Biti sposoban koordinirati i utvrditi prioritete u timskom radu, odnosno učinkovito sudjelovati u radu multidisciplinarnog tima zdravstvenih radnika i suradnika |  |  |  |  |
| Procijeniti potrebu uključivanja drugih stručnjaka u proces pružanja zdravstvene skrbi |  |  |  |  |
| Biti upoznat s važnošću suradnje te aktivno surađivati s javnozdravstvenim službama i ostalim tijelima uključenim u sustav zdravstva |  |  |  |  |
| Poznavati organizaciju sustava zdravstva i biti osposobljen za odgovorno sudjelovanje u upravljanju aktivnostima procjene potreba, planiranja mjera unapređenja i povećanja učinkovitosti te razvoja i unapređenja sustava kvalitete zdravstvene zaštite |  |  |  |  |
| Poznavati regulativu iz područja zdravstva, osobito iz područja zaštite prava pacijenata |  |  |  |  |
| Razumjeti značenja vlastite odgovornosti i zaštitu podataka i prava pacijenata |  |  |  |  |
| Poznavati tijek, raspored i kontrolu radnih procesa i osnove upravljanja resursima, posebice financijskim |  |  |  |  |
| Razumjeti i kritički koristiti dostupna sredstva zdravstvene zaštite vodeći se interesima svojih pacijenata i zajednice |  |  |  |  |
| Biti osposobljen procijeniti i adekvatno odgovoriti na individualne zdravstvene potrebe i probleme pacijenata |  |  |  |  |
| Identificirati zdravstvene potrebe zajednice i u skladu s njima poduzimati odgovarajuće mjere usmjerene očuvanju i unapređenju zdravlja te prevenciji bolesti |  |  |  |  |
| Promicati zdravlje i zdrave stilove života svojih pacijenata, zajednice i cjelokupne populacije |  |  |  |  |

|  |  |  |  |  |
| --- | --- | --- | --- | --- |
| **TEMA** | **STUPANJ NAPREDOVANJA** | | | **GLAVNI MENTOR** |
| **1** | **2** | **3** |
| POSEBNE KOMPETENCIJE | Datum i potpis mentora | | | Datum i potpis |
| TEMELJNA ZNANJA | | | | |
| Anatomija zdjelice, abdomena, toraksa, dojki, ekstremiteta i endokrinih žlijezda, osobito vezano uz kirurške postupke |  |  |  |  |
| Znanje relevantnih kostiju, zglobova, mišića, krvnih žila, limfnog sustava, živaca te histologije |  |  |  |  |
| Ljudska fiziologija i reproduktivna endokrinologija s posebnim osvrtom na muški i ženski reproduktivni sustav, trudnoću, fetus i novorođenče |  |  |  |  |
| Osnovni fiziološki procesi, uključujući principe prehrane, metabolizam vode, acidobazni status te staničnu biologiju |  |  |  |  |
| Osnovne nasljedne bolesti te principi nasljeđivanja kromosomskih i genetskih anomalija |  |  |  |  |
| Gametogeneza i oplodnja, organogeneza i razvoj embrija sa svim organskim sustavima, razvoj placente, plodovih ovoja i plodove vode te strukturalne promjene u novorođenčeta |  |  |  |  |
| Češće fetalne malformacije |  |  |  |  |
| Probir, dijagnoza i liječenje fetalnih anomalija |  |  |  |  |
| Genetski uzroci neplodnosti i ranih pobačaja |  |  |  |  |
| Citologija i histologija češćih ginekoloških patoloških stanja |  |  |  |  |
| Poznavanje i primjena principa sakupljanja i pohrane tkivnih i citoloških uzoraka |  |  |  |  |
| Makroskopske i mikroskopske promjene posteljice, fetusa i novorodenčeta kod različitih patoloških stanja trudnoće, fetusa i neonatusa |  |  |  |  |
| Interpretacija patohistoloških i citoloških nalaza |  |  |  |  |
| Infektivne bolesti koje se susreću u kliničkoj praksi ginekologije i opstetricije, uzročnici i komplikacije |  |  |  |  |
| Principi i metode sakupljanja, pohrane i transporta mikrobioloških uzoraka, uključujući posebne zahtjeve pri detekciji određenih patogena |  |  |  |  |
| Razumijevanje odgovarajućih testova i principa na kojima se temelje te interpretacija rezultata |  |  |  |  |
| Znanje o metabolizmu ugljikohidrata, lipida, proteina i nukleinskih kiselina, ulozi vitamina, minerala i enzima, sastavu i regulaciji unutarstanične i međustanične tekućine te acidobaznoj ravnoteži |  |  |  |  |
| Razumijevanje razmjera hematoloških promjena u normalnoj trudnoći te poremećaja u trudnoći |  |  |  |  |
| Fizikalni principi i biološki učinci topline, zvuka i elektromagnetskog zračenja, razumijevanje principa lasera, elektrokardiografije, izotopa, rendgenskih zraka, ultrazvuka i snimanja magnetskom rezonancijom |  |  |  |  |
| Imunološki mehanizmi te principi reproduktivne imunologije |  |  |  |  |
| Imunologija tumorskog tkiva, imunološki odgovor na malignitet i mehanizam imunološkog odgovora na terapiju neoplazmi |  |  |  |  |
| Karakteristike, farmakodinamika i farmakokinetika, interakcije i opasnosti farmakoloških tvari koje se koriste u ginekologiji i opstetriciji te načela teratogeneze i propisivanja lijekova tijekom trudnoće i dojenja |  |  |  |  |
| Transplacentarni transfer lijekova, prepoznavanje i liječenje neželjenih štetnih pojava |  |  |  |  |
| Abdominalna kirurgija | | | | |
| Etiologija, patogeneza, patofiziologija, simptomatologija, dijagnoza, diferencijalna dijagnoza i liječenje abdominalnih kirurških bolesti |  |  |  |  |
| Principi asepse i antisepse |  |  |  |  |
| Preoperacijska priprema, sterilizacija |  |  |  |  |
| Kirurške komplikacije i principi postoperativne njege |  |  |  |  |
| Urologija | | | | |
| Etiologija, patogeneza, patofiziologija i simptomatologija uroloških bolesti |  |  |  |  |
| Osnove urološke dijagnostike i liječenja |  |  |  |  |
| Šivanje mjehura |  |  |  |  |
| Anesteziologija, reanimatologija i intenzivna medicina | | | | |
| Preoperacijska priprema i njega bolesnika u jedinicama intenzivnog liječenja |  |  |  |  |
| Poznavanje primjene, tehnika i komplikacija anestezije |  |  |  |  |
| Reanimacija |  |  |  |  |
| Neonatologija | | | | |
| Zbrinjavanje i njega novorođenčeta |  |  |  |  |
| Osnovni principi nadzora djeteta u prvim danima nakon poroda |  |  |  |  |
| Načela, mogućnosti i izvedba intenzivne neonatalne njege |  |  |  |  |
| Reanimacija novorodenčeta |  |  |  |  |
| Transfuzijska medicina | | | | |
| Indikacije i kontraindikacije liječenja krvnim derivatima |  |  |  |  |
| Klinička radiologija | | | | |
| Interpretacija konvencionalnih radioloških, CT i MR nalaza |  |  |  |  |
| Procjenjivanje stanja pacijenta | | | | |
| Kliničke dijagnostičke vještine |  |  |  |  |
| Interpretacija laboratorijskih i drugih nalaza |  |  |  |  |
| Propisivanje terapije |  |  |  |  |
| Odabir određene operativne metode |  |  |  |  |
| GINEKOLOGIJA – temeljna znanja | | | | |
| Etiologija, patogeneza, patofiziologija, klinička slika, dijagnoza i diferencijalna dijagnoza ginekoloških bolesti, uključujući i bolesti dojke |  |  |  |  |
| Epidemiologija, etiologija, prevencija, dijagnostičke metode, "staging" te organizacija liječenja ginekoloških preinvazivnih i invazivnih karcinoma, uključujući primarnu i sekundarnu prevenciju te skrb neizlječivih bolesnica |  |  |  |  |
| Dijagnostika benignih i malignih bolesti dojke: klinički pregled, mamografija, punkcija, mogućnosti liječenja i kontrole |  |  |  |  |
| Principi radioterapije i kemoterapije |  |  |  |  |
| Nadzor onkoloških bolesnica |  |  |  |  |
| Etiologija i klinička slika bolesti zdjeličnog dna žene i donjeg dijela mokraćnog sustava |  |  |  |  |
| Principi dijagnostike, ispitivanja, konzervativnog i kirurškog liječenja bolesti zdjeličnog dna žene i donjeg dijela mokraćnog sustava te postoperativno vođenje bolesnica |  |  |  |  |
| Operativni zahvati | | | | |
| Znanje o složenijim kirurškim zahvatima u ginekologiji i opstetriciji |  |  |  |  |
| Dijagnostička laparoskopija i sterilizacija |  |  |  |  |
| Manji laparoskopski zahvati (ektopične trudnoće,  ciste jajnika ) |  |  |  |  |
| Dijagnostička histeroskopija i ciljana biopsija |  |  |  |  |
| Kolposkopija i biopsija |  |  |  |  |
| Jednostavni histeroskopski zahvat (npr. polipectomia) |  |  |  |  |
| Ablacija endometrija |  |  |  |  |
| Konizacija i slični zahvati |  |  |  |  |
| Transvaginalna punkcija jajnika |  |  |  |  |
| Kiretaža |  |  |  |  |
| Laparotomija (uključujući salpingektomiju, ovarijektomiju, cistektomiju i adheziolizu) |  |  |  |  |
| Abdominalna histerektomija |  |  |  |  |
| Miomektomija |  |  |  |  |
| Vaginalna histerektomija |  |  |  |  |
| Kirurgija mišićnog dna zdjelice |  |  |  |  |
| Suspenzijski zahvati |  |  |  |  |
| Marsupijelizacija Bartholinove ciste |  |  |  |  |
| Umetanje materničnog uloška (IUD) |  |  |  |  |
| Radikalna histerektomija |  |  |  |  |
| Radikalna operacija kod raka jajnika |  |  |  |  |
| Popravci abdominalne kile |  |  |  |  |
| OPSTETRICIJA – temeljna znanja | | | | |
| Majčinska i fetalna fiziologija, placentna funkcija i materno-fetalne interakcije |  |  |  |  |
| Antenatalna, intrapartalna i postnatalna skrb, uključujući psihološke aspekte, opstetričku analgeziju i anesteziju |  |  |  |  |
| Komplicirana trudnoća, porod i babinje te njihovo vođenje |  |  |  |  |
| Fetalne i neonatalne bolesti, reanimacija i principi liječenja novorođenčeta |  |  |  |  |
| Maternalni i perinatalni mortalitet - znanje relevantnih definicija i statističkih koncepata kao i njihovog značenja |  |  |  |  |
| Opstetrički zahvati | | | | |
| Spontani porod uključujući epizitomiju i njeno zbrinjavanje |  |  |  |  |
| Asistirani vaginalni porod (vakum ekstrakcija) |  |  |  |  |
| Vaginalni porod na zadak |  |  |  |  |
| Carski rez |  |  |  |  |
| Zbrinjavanje laceracije perineuma 3. i 4. stupnja kao i laceracije cerviksa |  |  |  |  |
| Zaostala posteljica |  |  |  |  |
| Postpartalna hemoragija |  |  |  |  |
| Distocija ramena |  |  |  |  |
| Vaginalni porod višeplodne trudnoće |  |  |  |  |
| Procjena stanja fetusa na temelju CTG-a |  |  |  |  |
| PH-metrija |  |  |  |  |
| Serklaža |  |  |  |  |
| Amniocenteza |  |  |  |  |
| Biopsija korionskih resica/biopsija posteljice |  |  |  |  |
| Kordocenteza |  |  |  |  |
| Dovršenje trudnoće u 1. trimestru |  |  |  |  |
| Dovršenje trudnoće u 2. trimestru |  |  |  |  |
| Ultrazvuk – opstetricija | | | | |
| Normalna i abnormalna fetalna anatomija, anatomija placente i amnijske šupljine, fetalna biometrija, procjena fetalnog rasta i ponašanja fetusa, vrednovanje fetalnog i uteroplacentnog optoka krvi |  |  |  |  |
| Invazivni dijagnostički i terapijski postupci |  |  |  |  |
| Utvrđivanje rane trudnoće |  |  |  |  |
| Utvrđivanje trajanja trudnoće |  |  |  |  |
| Fetalna morfologija |  |  |  |  |
| Fetalni rast |  |  |  |  |
| Fetalna prezentacija |  |  |  |  |
| Smještaj posteljice |  |  |  |  |
| Volumen amnijske tekućine |  |  |  |  |
| Protoci (Doppler) |  |  |  |  |
| Ultrazvuk – ginekologija | | | | |
| Detaljno znanje o ultrazvučnim aspektima normalne zdjelične anatomije, ginekoloških bolesti i neplodnosti te o ultrazvučno asistiranim invazivnim metodama |  |  |  |  |
| Reproduktivna ginekologija i ginekološka endokrinologija | | | | |
| Reproduktivna endokrinologija i njena primjena u kliničkoj praksi |  |  |  |  |
| Normalni i abnormalni spolni razvoj te specifične ginekološke bolesti dječje dobi i puberteta |  |  |  |  |
| Normalni menstruacijski ciklus te patofiziologija poremećaja menstruacijskog ciklusa, njihova dijagnoza, ispitivanje i liječenje |  |  |  |  |
| Patofiziologija te psihološki aspekti poremećaja peri i postmenopauze, njihova prevencija, dijagnoza i liječenje |  |  |  |  |
| Epidemiologija, etiologija, patologija i komplikacije spolno prenosivih bolesti kod muškarca i žena |  |  |  |  |
| Uzroci, ispitivanje i liječenje ženske i muške neplodnosti |  |  |  |  |
| Hormonalna terapija i metode asistirane reprodukcije |  |  |  |  |
| Metode kontracepcije i sterilizacije |  |  |  |  |
| Raspoložive metode kontracepcije, sterilizacije i hitne kontracepcije, pridružene koristi, rizici i kontraindikacije |  |  |  |  |
| Reproduktivna endokrinologija i njena primjena u kliničkoj praksi |  |  |  |  |
| Normalni i abnormalni spolni razvoj te specifične ginekološke bolesti dječje dobi i puberteta |  |  |  |  |
| Normalni menstruacijski ciklus te patofiziologija poremećaja menstruacijskog ciklusa, njihova dijagnoza, ispitivanje i liječenje |  |  |  |  |
| Patofiziologija te psihološki aspekti poremećaja peri i postmenopauze, njihova prevencija, dijagnoza i liječenje |  |  |  |  |
| Epidemiologija, etiologija, patologija i komplikacije spolno prenosivih bolesti kod muškarca i žena |  |  |  |  |
| Uzroci, ispitivanje i liječenje ženske i muške neplodnosti |  |  |  |  |
| Tehnike kontracepcije i sterilizacije, uvođenje IUD-a, subdermalni implantati te pravni aspekti sterilizacije i induciranog pobačaja |  |  |  |  |
| Metode i komplikacije kirurškog i medikamentoznog prekida trudnoće |  |  |  |  |
| Psihopatologija i liječenje psihoseksualnih poremećaja |  |  |  |  |

**OBRAZAC PRAĆENJA OBAVLJENIH ZAHVATA**

**GINEKOLOGIJA I OPSTETRICIJA**

|  |  |  |  |  |
| --- | --- | --- | --- | --- |
| **Naziv dijela programa specijalizacije**  **Naziv zahvata** | Broj zahvata | **STUPANJ NAPREDOVANJA** | | **GLAVNI MENTOR** |
| **2** | **3** |
| Datum i potpis | | Datum i potpis |
| OPSTETRICIJA | | | | |
| Antenatalni ultrazvučni pregled | 200 |  |  |  |
| Vođenje normalnog vaginalnog poroda | 100 |  |  |  |
| Asistirani vaginalni porod – forceps, vakuum ekstraktor, zadak | 40 |  |  |  |
| Carski rez | 40 |  |  |  |
| DIJAGNOSTIČKI ZAHVATI | | | | |
| Kiretaža | 30 |  |  |  |
| Kolposkopija | 50 |  |  |  |
| Histeroskopija | 25 |  |  |  |
| Ginekološki ultrazvučni pregled | 100 |  |  |  |
| Laparoskopija | 25 |  |  |  |
| GINEKOLOŠKA KIRURGIJA | | | | |
| Konizacija | 10 |  |  |  |
| Adneksalna kirurgija | 20 |  |  |  |
| Adneksalna kirurgija – laparoskopska metoda | 10 |  |  |  |
| Abdominalna histerektomija | 15 |  |  |  |
| Vaginalna histerektomija | 15 |  |  |  |
| Kirurgija mišićnog dna zdjelice | 10 |  |  |  |
| ABDOMINALNA KIRURGIJA | | | | |
| Apendektomija | 2 |  |  |  |
| UROLOGIJA | | | | |
| Šivanje mokraćnog mjehura | 2 |  |  |  |